حجر بہت آخر میں اسلام لائے ، اس لیے عہد نبوی میں شرفِ جہاد سے محروم رہے سب سے اول فاروقی عہد میں میدان جہاد میں قدم رکھا ، دور فارس کی فتوحات میں مجاہدانہ شریک ہوئے ، قادسیہ کے مشہور معرکہ میں موجود تھے ، قادسیہ کے بعد مدائن کی فتح میں تھے مدائن کی تسخیر کے بعد جب یزدگرد نے جلولا میں فوجیں جمع کیں تو حضرت سعد بن ابی وقاص ؓ نے اس کے مقابلہ کے لیے ہاشم بن عتبہ کی سرکردگی میں ایک فوج روانہ کی ، حجر اس فوج کے میمنہ کے افسر تھے ، ان مجاہدوں نے یزدگرد کا نہایت کامیاب مقابلہ کیا اوراسے جلولا سے بھی بھاگنا پڑا ۔
Entity: حجر — Type: /person